Document ID: 32014R1282

IZVEDBENA UREDBA KOMISIJE (EU) št. 1282/2014
z dne 2. decembra 2014
o spremembi Izvedbene uredbe (EU) št. 180/2014 glede največjih količin predelanih proizvodov, ki se lahko izvozijo ali odpremijo iz španskih in francoskih najbolj oddaljenih regij ter zadevnih tretjih držav
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 228/2013 Evropskega parlamenta in Sveta z dne 13. marca 2013 o posebnih ukrepih za kmetijstvo v najbolj oddaljenih regijah Unije in razveljavitvi Uredbe Sveta (ES) št. 247/2006 (1) in zlasti člena 14 Uredbe,
ob upoštevanju naslednjega:
(1)
Člen 15(1) Izvedbene uredbe Komisije (EU) št. 180/2014 (2) določa možnost za gospodarske subjekte, da v okviru tradicionalnih trgovinskih tokov ali regionalne trgovine izvažajo in v okviru tradicionalnih trgovinskih tokov odpremljajo predelane proizvode, ki vsebujejo surovine, deležne ugodnosti posebnega režima preskrbe, kot je določeno v členu 10 Uredbe (EU) št. 228/2013. Predelovalci, ki nameravajo izvažati ali odpremljati navedene proizvode v tem okviru, lahko to storijo ob upoštevanju omejitev letnih količin, navedenih v prilogah II do V k Izvedbeni Uredbi (EU) št. 180/2014. Seznam tretjih držav, v katere se lahko navedeni proizvodi izvažajo, je določen v Prilogi VI k navedeni izvedbeni uredbi.
(2)
Francoski organi so Komisijo zaprosili, da prilagodi seznam v Prilogi II k Izvedbeni Uredbi (EU) št. 180/2014 v zvezi z Martinikom tako, da se spremenijo največje količine predelanih proizvodov, ki ustrezajo oznakama KN 0403 10 in KN 1101 00, ter dodajo količine za proizvode, ki ustrezajo oznakam KN 2202, KN 2105 in KN 2007. Kar zadeva Guadeloupe, so Komisijo zaprosili, da prilagodi ta seznam tako, da se spremenijo največje količine za proizvode, ki ustrezajo oznakama KN 1101 00 in KN 2309 90, ter dodajo količine za proizvode, ki ustrezajo oznakam KN 0402 10 ter KN 2007, 2008 in 2009. Zahtevali so tudi, da se na seznam v Prilogi VI k navedeni izvedbeni uredbi za Martinik in Guadeloupe dodajo nove tretje države.
(3)
Največje količine predelanih proizvodov, ki se lahko letno izvozijo ali odpremijo s Kanarskih otokov v okviru tradicionalnega izvoza in pošiljk, so določene v Prilogi IV k Izvedbeni Uredbi (EU) št. 180/2014, količine, ki se lahko letno izvozijo s Kanarskih otokov v okviru regionalne trgovine, pa so določene v Prilogi V k navedeni izvedbeni uredbi.
(4)
Španski organi so Komisijo zaprosili, da poenostavi seznama v prilogah IV in V k Izvedbeni uredbi (EU) št. 180/2014 tako, da se seštejejo količine predelanega proizvoda, ki ustreza podštevilki oznak KN 1806 in KN 1905.
(5)
Izvedbeno uredbo (EU) št. 180/2014 bi bilo zato treba ustrezno spremeniti.
(6)
Ukrepi iz te uredbe so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
Sprememba Izvedbene uredbe (EU) št. 180/2014
Priloge II, IV, V in VI k Izvedbeni uredbi (EU) št. 180/2014 se spremenijo v skladu s Prilogo k tej uredbi.
Člen 2
Začetek veljavnosti
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. decembra 2014

Labels: 3
18
17
6